cyanic-selkie/wikianc huggingface dataset:
सेरेब्रम
सेरेब्रम विभिन्न हिस्सों का संयोजन है, सेरेब्रम की निम्न कार्यक्षमता सेरेब्रम के सभी उप-भागों की सामूहिक प्रतिक्रिया है।
संवेदना
सेरेब्रम के कुछ हिस्सों को दुनिया की धारणा को समझने और पूरे शरीर को बिजली के रूप में तेज़ी से प्रेषित करने के लिए जिम्मेदार होते हैं।
गतिविधि
सेरेब्रम शरीर के मोटर के गतिविधि को नियंत्रित और प्रेरित करती है, जो की शरीर के गतिविधि के लिए बहुत महत्वपूर्ण है।
संचार
कभी कल्पना किया है आपने, कि हर दूसरी भाषा के इतने सारे शब्द और अनुवाद हैं और फिर भी एक मस्तिष्क इसे भरने में सक्षम कैसे है? यह सब मस्तिष्क के सेरेब्रम की मदद से होता है, यह भाषण और शब्दों को पहचानने और अनुकरण करने में मदद करता है।
मेमोरी
सेरेब्रम उन चीज़ों को याद रखने में एक महत्वपूर्ण और बड़ी भूमिका निभाता है जो हम देखते हैं, और साथ ही साथ ध्यान केंद्रित करते हैं। इसलिए, जब हम कुछ भी सीखने की कोशिश करते हैं, तो यह हमारा सेरेब्रम है जो सभी जानकारी संग्रहीत कर रहा होता है ।
अब, आप जान गए होंगे कि किसे सेरेब्रम कहा जाता है और तापसी पन्नू ने मस्तिष्क के हिस्से के बारे में ट्वीट क्यों किया | सेरेब्रम मस्तिष्क और मानव शरीर का एक महत्वपूर्ण हिस्सा है, इसलिए मस्तिष्क को नुकसान से बचाने का प्रयास करें और तापसी पन्नू की तरह तेज रहने के लिए स्वस्थ भोजन खाएं। और आप सोशल मीडिया पर फ़ैल रही अफवाहों पर ध्यान ना दें |
पहाड़ा
पहाड़ा (multiplication table) एक गणितीय सूची है जिसे प्राय: छोटी कक्षा के विद्यार्थियों को अच्छी तरह याद करा दिया जाता है। गुणा और भाग की अंकगणितीय क्रियाओं को करने इसका उपयोग में होता है। प्रायः ९ × ९ तक का पहाडा याद करना पर्याप्त होता है किन्तु १२ × १२ तक का पहाड़ा याद हो तो रोजमर्रा के गणितीय कार्यों में बहुत आसानी होती है।
शब्दों में तीन का पहाड़ा
तीन एकम् तीन
तीन दूनी छः
तीन तिया नौ
तीन चौके बारह
तीन पंचे पन्द्रह
तीन छक अठारह
तीन सते इक्कीस
तीन अठे चौबीस
तीन नवाँ/नमा सत्ताईस
तीन दहाई/दाहम् तीस
पालि, प्राकृत और अपभ्रंश का कोश वाङ्मय
पालि का महाव्युत्पति कोश २८५ अध्यायों में लगभग नौ हजार श्लोकों का परिचय देनेवाला है। बौद्ध संप्रदाय के पारिभाषिक शब्दों का अर्थ देने के साथ-साथ पशु पक्षियों, वनस्पतियों और रोगों आदि के पर्यायों का इसमें संग्रह है। इसमें लगभग ९००० शब्द संकलित है। दूसरी और मुहावरों नामधातु के रूपों और वाक्यों के भी संकलन है। पाली का दूसरा विशेष महत्वपूर्ण कोश अभिधान प्रदीपिका (अभिधानप्पदीपिका) है। यह संस्कृत के अमरकोश की रचनाशैली की पद्धति पर तथा उसके अनुकरण पर छंदोबद्ध रूप में निर्मित है। 'अमरकोश' के अनेक श्लोकों का भी इसमें पालिरूपांतरण है। इसी प्रकार भिक्षु सद्धर्मकीर्ति के एकाक्षर कोश का भी नामोल्लेख मिलता है।
हेमचंद्र रचित 'देशीनाममाला' नाम से प्रसिद्ध प्राकृत का महत्वपूर्ण और विख्यात कोश कहा जाता है। देश शब्द वस्तुतः प्राकृत का पर्याय नहीं है, उसकी सीमा में प्राकृत और अपभ्रंश का जो हेमचंद्र के समय तक उक्त भाषाओं के ग्रंथो में मिलते थे उन्हीं का संग्रह है। देशी से सामान्यतः आभास यह होता है कि जो शब्द संकृत तत्सम शब्दों से व्युत्पन्न न होकर तत्तत् देश की लौकिक भाषाओं के अव्युत्पन्न शब्द थे उन्हीं को देशी कहा गया है। देशज भी उन्हीं का परिचायक है। पंरतु तथ्य यह नहीं है। देशी, नाममाला के बहुत से शब्द देशज अवश्य है। परंतु जिन तद्भव शब्दों की व्युत्पत्ति संस्कृत तत्सर शब्दों से हेमचंद्र संबद्ध न कर सके उन्हें अव्युत्पन्न देशज शब्द मान लिया। प्राकृत के व्याकरण नियमों के अनुसार जिनकी तद्भवसिद्धि नहीं दिखाई जा सकी, उन्हीं को यहाँ देशी कहकर संकलित किया गया। परंतु 'देशीनाममाला' में ऐसे शब्दों की संख्या बहुत बड़ी है जो संस्कृत के तद्भव व्युत्पन्न शब्द है। चूँकि प्राकृत व्याकरणानुसार हेमचंद्र उनका संबंध, मूल संस्कृत शब्दों से जोड़ने में असमर्थ रहे अतः उन्हें देशी कह दिया। फलतः हम कह सकसे है कि देशी शब्द का यहाँ इतना ही अर्थ है कि उन शब्दों की व्युत्पत्ति का संबंध जीड़ने में हेमचंद्र का व्याकरणाज्ञान असमर्थ रहा।
इनके अतिरिक्त दो देशी कोशों का भी उल्लेख मिलते है - एक सूत्नरूप में और दूसरा गोपाल कृत छंदोबद्ध। द्रोणकृत एक देशी कोश का नाम भी मिलता है। इसी तरह शिलांग का भी कोई देशी कोश रहा होगा। हेमचंद्र ने देशीनाममाला में अपना मतभेद और विरोध उक्त केशकार के मत के साथ प्रकट किया। हेमचंद्र के प्राकृत शब्दसमूह में उपलब्ध अनेक तत्पूर्ववर्ती देशी शब्दकोशकारों का उल्लेख मिलता है। हेमचंद्र ने ही जिन कोशकारों को सर्वाधिक महत्व दिया है उनमें राहुलक की रचना और पाद- लिप्ताचार्य का 'देशीकोश' कहा जाता है। 'जिनरत्ननकोश' में भी अनेक मध्यकालीन कोशग्रेथों के नाम मिलते हैं। अभिधानचिंमणिमाला संभवतः वही ग्रंथ है जिसे हेमचंद्र विरचित अभिधानचिंतामणि कहा गया और यह संस्कृत कोश है।
विजयराजेंद्र सूरी (१९१३-१९२५ ई०) द्बारा संपदित, संकलित और निर्मित अभिधानराजेंद्र भी प्राकृत का एक बृहद् शब्दकोश है। पर तत्वतः यह जैनों के मत, धर्म और साहित्य का आधुनिक प्रणाली में रचित सात जिल्दों में ग्रथित महाकोश है। पृष्ठ संख्या भी इसकी लगभग दस हजार है। यह वस्तुतः विश्वकोशात्मक ज्ञानकोश की मिश्रित शैली का आधुनिक कोश है।
काकविन वृत्तायण
प्राचीन जावा और बाली के कावी भाषा में लिखा एक विख्यात काकविन काव्य।
तोल्यों, सल्ट तहसील
तोल्यों, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
लक्ष्मीपुर-बेला गाँव, सनहौला (भागलपुर)
लक्ष्मीपुर-बेला सनहौला, भागलपुर, बिहार स्थित एक गाँव है।
काकविन हरिश्रय
प्राचीन जावा और बाली के कावी भाषा में लिखा एक विख्यात काकविन काव्य।
सतापर
सतापर (Satapar) भारत के गुजरात राज्य के जामनगर ज़िले में स्थित एक गाँव है।
पावागड वेंकट इंदिरेसन
पावागड वेंकट इंदिरेसन को सन २००० में भारत सरकार ने विज्ञान एवं अभियांत्रिकी क्षेत्र में पद्म भूषण से सम्मानित किया था। ये दिल्ली राज्य से हैं।
आरक्षण का विरोध
वेंकट इंदिरेसन ने उच्चतम न्यायालय में अन्य पिछड़ा वर्गों के लिए आई आई टी में आरक्षण को चुनौती दी थी ।
शाह वंश
शाह वंश नेपालके अन्तिम शासक वंश है जिन्होंने सन् १७६८ से २००८ तक नेपाल अधिराज्यका शासन किया। नेपालके पहले शाहवंशी राजा पृथ्वीनारायण शाह है। शाह वंश, जिसे गोरखा के शाह या गोरखा के शाही घराने के रूप में भी जाना जाता है, चौबिसे ठकुरी वंश का शासक था। और 1559 से 1768 तक गोरखा साम्राज्य के संस्थापक और बाद में 1768 से 28 मई 2008 तक नेपाल के एकीकृत साम्राज्य।
इस वंश के उत्पत्ति में बोहोत सारे कहानी है। शाहवंश के दाबी अनुरूप चंन्द्रवंशी क्षत्रिय ऋषिराज राणा जी के वंशज है। ऋषिराज राणाजीने भट्टारक उपाधि लिइ थी और वो चित्तौड़   महाराज थे। शाह वंशावली के अनुसार उनके वंशज भूपाल राणा जी राव नेपाल के रिडी आ गए और गण्डकी क्षेत्र में शासन करने लग गए। उनके वंशज कुलमण्डन खाँणने शाह उपाधि धारण किया और बादमे द्रव्य शाह गोरखा राज्य (हाल गोरखा जिला) के गद्दी चालाखी से कब्जा किया।
मोज़ाम्बीक
मोज़ाम्बीक ( अंग्रेजी: Mozambique, पुर्तगाली: Moçambique ) दक्षिणपूर्वी अफ़्रीका में स्थित एक देश है जो पूर्व में हिन्द महासागर से, उत्तर में तंज़ानिया से, पश्चिमोत्तर में मालावी और ज़ाम्बिया से. पश्चिम में ज़िम्बाब्वे से और दक्षिण में स्वाज़ीलैंड और दक्षिण अफ़्रीका से बंधा हुआ है। पहली से पांचवी सदी ईसवी में यहाँ उत्तर और पश्चिम से बांटू-भाषी लोग आ बसे, जिसके बाद स्वाहिली-भाषी और फिर अरब लोगों का प्रभाव रहा। सन् १४९८ में पुर्तगाली खोजयात्री वास्को दा गामा जो अपनी नौकाएँ लेकर भारत जा रहा था रास्ते में यहाँ आ धमका। १५०५ में पुर्तगाल ने मोज़ाम्बीक पर अपना राज घोषित कर दिया और मोज़ाम्बीक उसका उपनिवेश (कोलोनी) बन गया। पुर्तगाली ज़माने में बहुत से भारतीय मूल के लोग भी मोज़ाम्बीक जा बसे और वे २००७ में आबादी का ०.०८% थे। १९७५ में मोज़ाम्बीक आज़ाद हुआ। १९७७ से १९९२ में यहाँ एक ज़बरदस्त गृह युद्ध चला।
मूत्राशय और प्रॉस्टेट ग्रंथि के रोग
जन्मजात असंगतियाँ
इनके कारण निम्नलिखित दोष रहते हैं :
(क) मूत्राशय की एक्सट्रॉफी (extrophy) -इस रोग में मूत्राशय तथा उग्र उदरीय भित्ति के कुछ भाग ठीक से नहीं बनते, जिससे मूत्राशय की पृष्ठभूमि दिखाई देती है और उसमें से मूत्र निकलता रहता है। यह संपूर्ण तथा अपूर्ण दो प्रकार का होता है। संपूर्ण प्रकार में जघन अस्थियाँ संधि में न होकर एक दूसरे से दूर होती हैं, तथा एपिस्पेडियस (epispadius) भी होता है। इसकी चिकित्सा के प्रथम चरण में मूत्रवाहिनी को आंत्र से जोड़ना, दूसरे चरण में मूत्राशय की श्लेष्मकला को निकालना, तथा तीसरे चरण में उग्र उदरीय भित्ति की हानि तथा एपिस्पेडियस आदि को ठीक करना होता है।
(ग) खुला हुआ यूरैकस,
ये अपरापोषिका (allantois) के पूरी तरह न बंद होने के कारण होते हैं। शल्य द्वारा इनकी चिकित्सा की जाती है।
(घ) जन्मजात मूत्राशय विनाल (diverticulum) तथा
(च) त्रिकोणात्मक पुट भी कभी कभी देखे जाते हैं।
मूत्राशय के उपघात
ये खुले तथा बंद उपघातों से हो सकते हैं। मूत्राशय का फटन पर्युदर्या के बाहर (extrapertoneal, 80%) अथवा पर्युदर्या के अंदर (intrapertoneal, 20%) हो सकता है।
मूत्राशय के नालब्रण (fistula)
ये निम्नलिखित प्रकार के होते हैं:
(क) मूत्राशय बृहदांत (Vesico colic) तथा मलाशय मूत्राशय (Recto vesical) नासब्रण- यह जन्मजात, अस्त्र अथवा शस्त्र के उपघात से, आंत्र विपुटी के प्रदाह, प्रादेशिक आंत्र प्रदाह आदि रोगों से, अथवा मूत्राशय या आंत्र के अर्बुदों से हो सकता है। जिस कारण भी नाल्व्राण हो उसकी चिकित्सा करनी चाहिए।
मूत्राशय योनिन नाल्व्राण-यह प्रसूति अथवा योनि के उपघातों, श्रोणि के शल्यकर्म अथवा गर्भाशय के अर्बुदों के कारण हो सकता है। इसमें रोगिणी की योनि से सदा मूत्र निकलता रहता है और इसे शल्य द्वारा बंद करना चाहिए।
(ग) अधिजघन नाल्व्राण- यह शल्य अथवा उपघात के पश्चात्‌ हो सकता है। यदि किसी प्रकार का मूत्र अवरोध हो, तो उसे नाल्व्राण बंद करने से पहले हटाना चाहिए।
मूत्राशय के संक्रमण
तीव्र तथा दीर्घकालिक दोनों ही प्रकार के मूत्राशय प्रदाह दोनों लिंगों में प्रत्येक आयु में रहते हैं, पर स्त्रियों में यह अधिक होते हैं। किसी प्रकार का मूत्र अवरोध, जैसे बढ़ी हुई प्रॉस्टेट ग्रंथि, मूत्रमार्ग का संकोच आदि, गर्भ के उपघात तथा रोग, मूत्राशय में अश्मरी अथवा अर्बुद आदि का होना, तथा किसी अन्य रोग से सामान्य प्रतिरोध का कम हो जाना, इसके पुर:प्रवर्तक कारण होते हैं। अधिकांश व्यक्तियों में ई० कोलाई (E. Coli) ही संक्रमण करनेवाला जीवाणु होता है। बारंबारता, पीड़ा, रक्तमेह, पूयमेह आदि इसके लक्षण होते हैं। मूत्र परीक्षा, विशेष करके मूत्र संवर्धन, से इसका निदान हो जाता है। जीवाणुओं की संवेदनशीलता के अनुसार उपयुक्त, प्रतिजैविकी तरल तथा मूत्र अवरोध के कारण आदि के हटाने से इसकी चिकित्सा होती है।
तीव्र अजीवाणु, दीर्घकाल त्रिकोणात्मक, अंतरालिय बिलहार्जिया (Bilharzial) आदि विशेष प्रकार के मूत्राशय प्रदाह होते हैं।
अश्मरी रोग (Calculous disease)
मूत्राशय की ग्रीवा पर मध्यम दंड अवरोध- यह दो प्रकार का होता है: जन्मजात पेशीय दंड अवरोध, अथवा उपार्जित तंतुमय दंड अवरोध। इसके लक्षण तथा चिहृ प्रॉस्टेट ग्रंथीय अवरोध के समान होते हैं। दंड को मूत्रमार्ग अथवा सिस्टोस्टोमी (cystostomy) द्वारा निकाल लेना चाहिए।
मेरुरज्जु के क्षत स्थलों में मूत्राशय
मूत्राशय का तंत्रिका नियंत्रण मेरुरज्जु से होने के कारण मेरुरज्जु के उपघात के पश्चात्‌ कुछ समय तक मूत्राशय सर्वथा काम नहीं करता। उसके पश्चात्‌ या तो यह स्वचालित (automatic) हो जाता है, अथवा आत्मग (autonomous) इस अवस्था में मूत्राशय को स्वचालित बनाने का सारा प्रयत्न करना चाहिए।
मूत्राशय के अर्बुद (Naoplasms)
मूत्राशय के सुदम्य अर्बुदों में पैपिलोमा उपकला ऊतक से तथा फाइब्रोमा (fibroma), लाइपोम (lipoma), एंजियोमा (angioma) और एंडोमेट्रिओमा (endometrioma) मध्यकला ऊतक से होते हैं। दुर्दम्य अर्बुद कई प्रकार के होते हैं। श्रोणि वृहदांत्र के एडिनोकारसिनोमा (edenocarcinoma) सेकंडेरीज (secndaries) भी मूत्राशय में हो सकते हैं। मूत्राशय कर्कट के कारणों में मूत्र अवरोधन, संक्रमण, विपुटी अश्मरी तथा ऐनिलीन, बेंजीडीन आदि रासायनिक रंजकों का आहार में प्रयोग भी होता है। पीड़ा रहित, अधिक मात्रा में, बारंबार, समय समय पर रक्तमेह तथा रक्तक्षीणता, मूत्रकृच्छ और अकृष्य मूत्राशय प्रदाह इसके मुख्य लक्षण हैं। इसके निदान के लिये क्रमश: मूत्रसंवर्धन, अंत:शिरा पाइलोग्रैफी (pyelography), मूत्राशय दर्शन (cystoscopy), मूत्राशय दर्शक जीवोतिपरीक्षा (cystoscopy biopsy) तथा उभयहस्त (bimanual) परीक्षा करनी चाहिए। थोड़े दिनों के अधिकांश पैपिलोमों (papillomas) को सिस्टोडाइथर्मी (cystodiathermy) द्वारा जला दिया जाता है। गुबंद (vault, dome, funds) श्के कार्सिनोमा (carcinoma) को जो मूत्रवाहिनी रंध्रों (orifices) से दूर हों (partial) सिस्टैक्टोमी (cystectomy) द्वारा निकाला जाता है। बढ़े हुए रोगवाले रोगियों (advanced cases) श्तथा मूत्राशय के आधार के कर्कटों के लिये मूत्र विशाखन (urinary diversion) के साथ पूर्ण सिस्टेक्टोमी (cystectomy) है, अथवा रैडिकल सिस्टेक्टोमी (radical cystectomy) करना पड़ता है। रोग बहुत बढ़ जाने पर केवल मूत्र विशाखन या पैलिएटिव (Palliative) शल्य से संतोष करना पड़ता है। कुछ लोग मूत्राशय के कर्कट की चिकित्सा सुपरस्टेज एक्सरे थेरैपी (superstage X-ray therapy), रेडियोऐक्टिव गोल्ड ग्रेन (radio active gold grain), रैडनसीड (radon seeds) तथा टैंटलम तार (tantalum wire) आदि से भी करने का प्रयत्न करते हैं।
प्रॉस्टेट ग्रंथि का सुदम्य बढ़ना
यह राग पुरुषों में प्राय: ५० वर्ष की अवस्था के पश्चात्‌ होता है। इसका कारण हॉरमोनों का असंतुलन अथवा सुदम्य अर्बुद होता है। मध्यम तथा पार्श्व खंड ही अधिकांश बढ़ते हैं तथा मूत्रमार्ग, मूत्राशय, मूत्रवाहिनी तथा वृक्क में पश्च संपीडन प्रभाव उत्पन्न करते हैं। इसके लक्षण मूत्र त्यागने की बारंबरता, विशेष कर रात में, मूत्र कृच्छ तथा रक्तमेह होते हैं। कुछ रोगी मूत्र के तीव्र अवरोधन (acute retention) तथा कुछ वृक्क की अपर्याप्तता के कारण भी देखे जाते हैं। मूत्र करने में प्रक्षेपी शक्ति की कमी हो जाती है। मलाशय परीक्षा से बढ़ी हुई प्रॉस्टेट ग्रंथि का स्पर्श हो जाता है। प्रत्येक रोगी में रक्त यूरिया तथा हीमोग्लोविन (haemoglobin) की जाँच और पाइलोग्रैफी (pyelography) तथा मूत्राशय दर्शन (cystoscopy) होना चाहिए। यदि मलाशय परीक्षा से प्रॉस्टेट ग्रंथि बहुत बढ़ा हुआ लगे, मूत्र त्यागने की बारंबारता इतनी बढ़ गई हो कि रात्रि बिताना कठिन हो गया हो, अथवा १०० मिलि० से अधिक अवशेष मूत्र अवरोधन के कारण भी शल्य कर्म करना पड़ता है। संक्रमण, सामान्य स्वास्थ्य का ठीक न होना, हृदय के राग आदि से शल्यकर्म दो चरण में, प्रथम चरण में सिस्टोस्टोमी (cystostomy) तथा दूसरे में प्रोस्टेटेक्टोमी (prostatectomy) कर देना चाहिए
प्रॉस्टेट ग्रंथि का कर्कट (Carcinoma)
६५ वर्ष से अधिक आयु के पुरुषों में यह सामान्य दुर्दम्य रोग होता है। पांच में से एक प्रॉस्टेट ग्रंथीय अवरोधन कर्कट के कारण होता है। पांच में ५ सुदम्य बढ़ी हुई प्रॉस्टेट ग्रंथि में शल्य से निकाले जाने के पश्चात्‌ सूक्ष्मदर्शीय जाँच करने पर कर्कट मिलता है। प्रॉस्टेट ग्रंथीय अवरोधन के लक्षणों के साथ साथ कभी कभी मूत्रधार अथवा अधिजघन क्षेत्र में दर्द भी होता है। मलाशय परीक्षा में गुटिकाएँ, मलाशय श्लेष्मकला की स्थिरता आदि चिहृ मिलते हैं। शुक्राशय आदि में, रक्त के द्वारा अस्थियों, (विशेष करके कटिशिरा कशेरुक, श्रोणि, पसलियों आदि) में, लसीका तंत्रियों द्वारा आंतरिक तथा बाह्य श्रोणिक लसीका ग्रंथि समूहों मेें स्थानीय प्रसार होता है। विकिरण चित्रों के द्वारा हड्डियों का स्थानांतरण देखा जाता है। सेरम ऐसिड फॉस्फेटेस, (serum acid phosphatase) एक्ट फोलिएटिव साइटॉलोजी (exfoliative cytology) तथास जीवोतिपरीक्षा से भी निदान में सहायता मिलती है। बहुत ही आरंभ के कुछ रोगियों को छोड़ अधिकांश रोगियों में प्रोस्टैटेक्टोमी संभव नहीं होता, परंतु ऐंटि-ऐंड्रोजेनिक चिकित्सा (anti-androgenic treatment) से बहुत रोगी ठीक हो जाते हैं। आजकल बाइलैटरल सब कैप्सुलर ऑर्किडेक्टोमीव (Subcapsular orchidectomy) करते हैं तथा साथ ही स्टिल्बोएस्टेरॉल अथवा डाइएनोएस्ट्राल (dienoestrol) मुँह से खाने को देते हैं। हारमोनों की बहुमात्रा [लगभग १०० मिग्रा० (stilboesterol) प्रति दिन ] श्में देते हैं और इसका असर सेरम ऐसिड फ्रास्फेटज (serum acid phosphatase) की बार बार जांच करके देखते हैं, जिसके अनुसार दवा की मात्रा में कमी बेशी करते हैं। बढ़े हुए रोग में, अथवा पुन: रोग (relateral) श्होने पर, कार्टिसोन, बाइलैटरल ऐड्रेनैलेक्टोमी (bilateral adrenalectomy), हाइपोफिसेक्टोमी (hypophysectomy), अथवा केमोथेरैपी (chemotheraphy) से कुछ लाभ हो सकता है।
पुरस्थ ग्रंथि प्रदाह
यह तरुण अथवा दीर्घकालिक हो सकता है और प्राय: पृष्ठ मूत्रमार्ग प्रदाह (posterir urethritis) तथा शुक्राशय प्रदाह (seminal vesiculitis) के साथ होता है। इन्हीं तीनों में से किसी भी रोग के लक्षण प्रधान हो सकते हैं। चिकित्सा के लिये उष्ण सिट्ज स्नान तथा उपयुक्त प्रतिजैविकी देना चाहिए। पुरस्थ ग्रंथीय पूय बनाने पर उसका उत्सारण (drainage) करना चाहिए।
मूत्राशय ग्रीवा संकोच
इसे मध्यम दंड अवरोधन तथा मेरियान (Marion's) रोग भी कहते हैं। यह दोनों लिंगों में और प्रत्येक आयु में हो सकता है। पुरस्थ ग्रंथीय अवरोधन के समान ही इसके लक्षण तथा चिहृ होते हैं। मूत्रमार्ग (transurethral) अथवा अधिजघन मार्ग से अवरोधन दंड को निकाल देना चाहिए।
प्रॉस्टेट ग्रंथि का सारकोमा (sarcoma)
ये बहुत अनुपलब्ध (rare) रोग हैं।
प्रॉस्टेट ग्रंथि के सिस्ट (cyst)
ये बहुत अनुपलब्ध (rare) रोग हैं।
प्रॉस्टेट ग्रंथि की अश्मरियाँ
ये प्रॉस्टेट ग्रंथि में ही बन सकती हैं, अथवा वृक्क मूत्रवाहिनी या मूत्राशय की अश्मरियाँ प्रॉस्टेट ग्रंथीय मूत्रमार्ग में आकर रुक सकती है। मूत्रमार्ग या प्रत्यग्जघन (retropubic) मार्ग से अश्मरियों को निकाल देना चाहिए।
गुण
गुण जीवमात्र की सद प्रवृति है जिसके कारण वह विशिष्ट बनता है। अंग्रेजी में इसके लिए 'वर्चू' (Virtue) शब्द है जिसे लैटिन भाषा के 'वर्चुअस' शब्द से बना है। मनुष्य की नैतिक उत्तमता को को ही गुण कहते हैं। गुण, उत्तमता की एक प्रवृति या लक्षण है। व्यक्तिगत गुण व्यक्ति को महान बनाने वाले लक्षण है। इसलिए इसे उत्तमता से परिभाषित किया जाता है। गुण का विपरीतार्थक 'अवगुण' है।
गुण और मूल्य
मूल्यों के विस्तृत भाव को गुण कहा जा सकता है। प्रत्येक व्यक्ति के मनोभाव में विचार और विश्वास के प्रति कुछ मूल्य होते हैं।
चिन्ह (औपचारिक)
तार्किक चिह्न (logical symbol) तर्कशास्त्र की एक बुनियादी अवधारणा है। यह वे टोकन होते हैं जिनके द्वारा किसी औपचारिक भाषा में अवधारणाओं को अभिव्यक्त करा जाता है।
बाबा साहेब डॉ. भीमराव अम्बेडकर कृषि अभियांत्रिकी एवं प्रौद्योगिकी महाविद्यालय
'''बाबा साहेब डॉ. भीमराव अम्बेडकर कृषि अभियांत्रिकी एवं प्रौद्योगिकी महाविद्यालय''', इटावा मे स्थित एक राजकीय अभियांत्रिकी महाविद्यालय जिसकी स्थपना 1994 मे चन्द्र शेखर आजाद कृषि एवं प्रौद्योगिकी विश्वविद्यालय के कृषि अभियांत्रिकी एवं प्रौद्योगिकी विभाग के रूप मे की गई थी।
मुक्त आंकड़े
मुक्त आंकड़े (Open data) वह दर्शन एवं प्रणाली है जिसमें कुछ आकड़ों को सबके लिये मुक्त रूप से सुलभ रखा जाता है और इस पर किसी तरह का कोई कॉपीराइट, पेटेंट या अन्य किसी प्रकार का नियंत्रण नहीं होता। इसके सिद्धान्त भी मुक्तस्रोत एवं 'ओपेन ऐक्सेस' आदि अन्य 'मुक्त' आन्दोलनों के समान हैं।
'मुक्त आंकड़ा' का विचार यह कहता है कि कुछ आंकड़े सभी को मुक्तरूप से उपलब्ध होने चाहिए ताकि वे उसका अपनी इच्छानुसार उपयोग कर सकें और पुनर्प्रकाशित कर सकें। 'मुक्त' से तात्पर्य कॉपीराइट से मुक्त, पेटेन्ट से मुक्त तथा इसी तरह के अन्य मंधनों से मुक्ति से है। इसमें मुख्य रूप से वैज्ञानिक अनुसंधान से प्राप्त आकड़ों एवं आंकड़ा-चालित-वेब के आकड़ों को मुक्त रखने पर जोर है।
अंबानी परिवार
अंबानी परिवार भारत का एक औद्योगिक घराना है। धीरूभाई अंबानी द्वारा छोटे स्तर पर शुरु किया गयी एक कंपनी भारत और एशिया के सबसे बड़े औद्योगिक घरानों में से है। तेल, टेलीकाम से ले कर बहुत से क्षेत्रों में इस परिवार का दबदबा है। आजकल धीरूभाई के बेटों अनिल अंबानी और मुकेश अंबानी में चल रहे पारिवारिक विवाद के कारण यह परिवार विवाद और चर्चा का विषय बना |
अम्बानी परिवार के व्यवसाय
देश की निजी क्षेत्र की सबसे बड़ी कंपनी रिलायंस इंडस्ट्रीज के चेयरमैन और मैनेजिंग डायरेक्टर मुकेश अंबानी देश के सबसे अमीर बिजनेसमैन हैं। 19 अप्रैल को उन्होंने 59वां बर्थडे मनाया। मुकेश अंबानी ने 1981 में रिलायंस का काम संभाला और रिलायंस इंडस्ट्रीज को नए मुकाम तक पहुंचाया। दुनिया की सबसे बड़ी पेट्रोलियम रिफायनरी बनाई...
काकविन पार्थयज्ञ
प्राचीन जावा और बाली के कावी भाषा में लिखा एक विख्यात काकविन काव्य।
मूलबंध
बंध मुद्राएँ शरीर की कुछ ऐसी अवस्थाएँ हैं जिनके द्वारा कुंडलिनी सफलतापूर्वक जाग्रत की जा सकती है। घेरंड संहिता में २५ मुद्राओं एवं महत्वपूर्ण हैं:
उपर्युक्त अनेक क्रियाओं का एक दूसरे से घनिष्ठ संबंध है। किसी किसी अभ्यास में दो या तीन बंधों और मुद्राओं को सम्मिलित करना पड़ता है। यौगिक क्रियाओं का जब नित्य विधिपूर्वक अभ्यास किया जाता है निश्चय ही उनका इच्छित फल मिलता है। मुद्राओं एवं बंधों के प्रयोग करने से मंदाग्नि, कोष्ठबद्धता, बवासीर, खाँसी, दमा, तिल्ली का बढ़ना, योनिरोग, कोढ़ एवं अनेक असाध्य रोग अच्छे हो जाते हैं। ये ब्रह्मचर्य के लिये प्रभावशाली क्रियाएँ हैं। ये आध्यात्मिक उन्नति के लिये अनिवार्य हैं।
घेरण्ड संहिता में मूलबंध इस प्रकार वर्णित है:
गुह्यप्रदेश को बाईं एड़ी पर संकुचित करके यत्नपूर्वक नाभिग्रंथि को मेरूदंड में दृढ़ता से संयुक्त करें। पुन: नाभि को भीतर खींचकर पीठ से लगाकर फिर उपस्थ को दाहिनी एड़ी से दृढ़ भाव से संबंद्ध करे। इसे ही मूलबंध कहते हैं। यह मुद्रा बुढ़ापे को नष्ट करती है। घेरंड संहिता में मूलबंध का फल इस प्रकार दिया हुआ है:
मतांतर में मूलबंध इस प्रकार वर्णित है:
एड़ी से मध्यप्रदेश का यत्नपूर्वक संपीडन करते हुए अपान वायु की बलपूर्वक धीरे-धीरे ऊपर की ओर खींचना चाहिए। इसे ही मूलबंध कहते हैं। यह बुढ़ापा एवं मृत्यु को नष्ट करता है। इसके द्वारा योनिमुद्रा सिद्ध होती है। इसके प्रभाव से साधक आकाश में उड़ सकते हैं।
मूलबंध के नित्य अभ्यास करने से अपान वायु पूर्णरूपेण नियंत्रित हो जाती है। उदर रोग से मुक्ति हो जाती है। वीर्य रोग हो ही नहीं सकता। मूलबंध का साधक निर्द्वंद्व होकर वास्तविक स्वस्थ शरीर से आध्यात्मिक आनंद का अनुभव करता है। आयु बढ़ जाती है। इसका साधक भौतिक कार्यो को भी उल्लासपूर्वक संपन्न करता है। सभी बंधों में मूलबंध सर्वोच्च एवं शरीर के लिये अत्यंत उपयोगी है।
ऑस्ट्रेलियाई क्रिकेट टीम का भारत दौरा २०२२–२३
ऑस्ट्रेलियाई क्रिकेट टीम सितंबर 2022 में तीन ट्वेंटी 20 अंतर्राष्ट्रीय मैच खेलने के लिए और फिर बाद में फरवरी और मार्च 2023 में चार टेस्ट मैच खेलने के लिए भारत का दौरा करने वाली है। अगस्त 2022 मेंभारतीय क्रिकेट कंट्रोल बोर्ड ने T20I के कार्यक्रम की पुष्टि की टेस्ट मैच 2021-2023 आईसीसी विश्व टेस्ट चैंपियनशिप का हिस्सा होंगे।
टीम
श्रृंखला की शुरुआत से पहले, मिशेल मार्श, मिशेल स्टार्क और मार्कस स्टोइनिस को चोटों के कारण बाहर कर दिया गया था, और उनकी जगह सीन एबॉट, नाथन एलिस और डैनियल सैम्स ने ले ली थी। भारत के मोहम्मद शमी को कोविड-19 के कारण टी20 श्रृंखला का शासन था, जिसमें उमेश यादव को उनके प्रतिस्थापन के रूप में नामित किया गया था।
2011 विश्व तैराकी चैंपियनशिप
फिना विश्व तैराकी चैंपियनशिप एक अंतरराष्ट्रीय तैराकी प्रतियोगिता है जो कि 16 से 31 जुलाई के बीच चीन के शांगहाई शहर में आयोजित होनी है। 2011 विश्व चैंपियनशिप में फिर से पांच प्रतिस्पर्धाएं सम्मिलित की गई हैं: तैराकी, वाटर पोलो, गोताखोरी, खुले पानी (में तैराकी) और लयबद्ध तैराकी।
24 मार्च 2007 को कतर की राजधानी दोहा में फिना ने शांगहाई को चैंपियनशिप का मेज़बान घोषित किया था।
पदक तालिका
मेजबान देश
प्रतिभागी देश
18 जुलाई 2011 तक 74 राष्ट्रों के कम से कम एक एथलीट ने चैंपियनशिप के लिये क्वालिफाई कर लिया था।
लश्कारीचक गाँव, सनहौला (भागलपुर)
लश्कारीचक सनहौला, भागलपुर, बिहार स्थित एक गाँव है।
द्वैताद्वैत
द्वैताद्वैत दर्शन के प्रणेता निम्बार्क हैं। उनके दर्शन को भेदाभेदवाद (भेद+अभेद वाद) भी कहते हैं। ईश्वर, जीव व जगत् के मध्य भेदाभेद सिद्ध करते हुए द्वैत व अद्वैत दोनों की समान रूप से प्रतिष्ठा करना ही निम्बार्क दर्शन (द्वैताद्वैत) की प्रमुख विशेषता रही है। श्रीनिम्बार्काचार्य चरण ने ब्रह्म ज्ञान का कारण एकमात्र​ शास्त्र को माना है। सम्पूर्ण धर्मों का मूल वेद है। वेद विपरीत​ स्मृतियाँ अमान्य हैं। जहाँ श्रुति में परस्पर द्वैध (भिन्न रूपत्व) भी​ आता हो वहाँ श्रुति रूप होने से दोनों ही धर्म हैं। किसी एक को​ उपादेय तथा अन्य को हेय नहीं कहा जा सकता। तुल्य बल होने से​ सभी श्रुतियाँ प्रधान हैं। किसी के प्रधान व किसी के गौण भाव की​ कल्पना करना उचित नहीं है। इसी तथ्य को ध्यान में रखते हुए भिन्न​ रूप श्रुतियों का भी समन्वय करके निम्बार्क दर्शन ने स्वाभाविक भेदाभेद सम्बन्ध को स्वीकृत किया है। इसमें समन्वयात्मक दृष्टि होने से भिन्न रूप श्रुति का भी​ परस्पर कोई विरोध नहीं होता। अतएव निम्बार्क दर्शन को ‘अविरोध​ मत’ के नाम से भी अभिहित करते हैं। श्रुतियों में कुछ भेद का बोध कराती हैं तो कुछ अभेद का​ निर्देश देती हैं। यथा- ‘पराऽय शक्तिर्विविधैव श्रूयते, स्वाभाविक ज्ञान बल-क्रिया च’ (श्वे० ६/८) ‘सर्वांल्लोकानीशते ईशनीभिः’ (श्वे० ३/१) ‘यतो वा इमानि भूतानि जायन्ते, येन जातानि जीवन्ति, यत्प्रयन्त्यभि संविशन्ति’ (तै० ३/१/१) । ‘नित्यो नित्यानां चेतश्नचेतनानामेको बहूनां यो विदधाति कामान् (कठ० ५/१३) अहं सर्वस्य प्रभवो मत्तः सर्वं प्रवर्तते।’ (गीता १०/८) इत्यादि श्रुतियाँ ब्रह्म और जगत के भेद का प्रतिपादन करती हैं।
‘सदेव सौम्येदमग्र आसीदेकमेवाद्वितीयम्’ (छा० ६/२/ १) आत्मा वा इदमेकमासीत्’ (तै०२/१) तत्त्वमसि’ (छा./१४/ ३) ‘अयमात्मा ब्रह्म’ (बृ० २/५/१६) सर्वं खल्विदं ब्रह्म’ (छा. ३/१४/१) मयि सर्वमिदं प्रोतं सूत्रे मणि गणा इव’ (गी, ७/७/) इत्यादि अभेद का बोध कराती हैं।
इस प्रकार भेद और अभेद दोनों विरुद्ध पदार्थों का निर्देश​ करने वाली श्रुतियों में से किसी एक प्रकार की श्रुति को उपादेय अथवा प्रधान कहें तो दूसरी को हेय या गौण कहना पड़ेगा। इससे​ शास्त्र की हानि होती है। क्योंकि वेद सर्वांशतया प्रमाण है। श्रुति​ स्मृतियों का निर्णय है। अतः तुल्य होने से भेद और अभेद दोनों को ही प्रधान​ मानना होगा, व्यावहारिक दृष्टि से यह सम्भव नहीं। भेद अभेद नहीं हो सकता और अभेद को भेद नहीं कह सकते। ऐसी स्थिति में कोई ऐसा मार्ग निकालना होगा कि दोनों में विरोध न हो तथा समन्वय हो​ जावे। ​
संदीप क्षीरसागर
संदीप क्षीरसागर एक भारतीय राजनेता एवं राष्ट्रवादी कांग्रेस पार्टी विधायक है। अक्टूबर २०१९ में सम्पन्न हुए महाराष्ट्र विधान सभा चुनाव में वे बीड जिले के बीड विधान सभा क्षेत्र से राष्ट्रवादी कांग्रेस पार्टी के टिकट पर विधायक चुने गये।
द्वैताद्वैत
श्रीनिम्बार्काचार्यपाद ने उक्त समस्या का समाधान करके​ ऐसे ही अविरोधी समन्वयात्मक मार्ग का उपदेश किया है। ​ आपश्री का कहना है– ‘ब्रह्म जगत् का उपादान कारण है। उपादान अपने कार्य से​ अभिन्न होता है। स्वयं मिट्टी ही घड़ा बन जाती है। उसके बिना घडे​ की कोई सत्ता नहीं। कार्य अपने कारण में अति सूक्ष्म रूप से रहते​ हैं। उस समय नाम रूप का विभाग न होने के कारण कार्य का पृथक्​ रूप से ग्रहण नहीं होता पर अपने कारण में उसकी सत्ता अवश्य​ रहती है। इस प्रकार कार्य व कारण की ऐक्यावस्था को ही अभेद कहते हैं।’ ‘सदेव सौम्येदमग्र आसीत् ०’ इत्यादि श्रुतियों का यह ही​ अभिप्राय है। इसी से सत् ख्याति की उपपत्ति होती है। सद्रूप होने​ से यह अभेद सवाभाविक है। दृश्यमान जगत् ब्रह्म का ही परिणाम है। वह दूध से दही जैसा नहीं है। दूध, दही बनकर अपने दुग्धत्व (दूधपने) को जिस​ प्रकार समाप्त कर देता है, वैसे ब्रह्म जगत् के रूप में परिणत होकर अपने स्वरूप को समाप्त नहीं करता, अपितु मकड़ी के जाले के​ समान अपनी शक्ति का विक्षेप करके जगत् की सृष्टि करता है। यह​ ही शक्ति-विक्षेप लक्षण परिणाम है। यस्तन्तुनाभ इव तन्तुभिः प्रधानजैः। स्वभावतो देव एकः । समावृणोति स नो दधातु ब्रह्माव्ययम्।। (श्वे० ६/१०) ‘यदिदं किञ्च तत् सृष्ट्वा तदेवानु प्राविशत् (​तै. २/६) इत्यादि श्रुतियाँ इसमें प्रमाण हैं। ब्रह्म ही प्राणियों को अपने-अपने किये कर्मों का फल​ भुगताता है, अतः जगत् का निमित्त कारण होने से ब्रह्म और जगत्​ का भेद भी सिद्ध होता है, जो कि अभेद के समान स्वाभाविक ही​ है।
काकविन लुब्धक
प्राचीन जावा और बाली के कावी भाषा में लिखा एक विख्यात काकविन काव्य।
फ्रेड क्लासेन
फ्रेडरिक जैक क्लासेन (जन्म 13 नवंबर 1992) एक अंग्रेजी में जन्मे डच अंतरराष्ट्रीय क्रिकेटर हैं जो केंट काउंटी क्रिकेट क्लब के लिए खेलते हैं। उन्होंने 24 जून 2017 को जिम्बाब्वे के खिलाफ नीदरलैंड के लिए अपनी लिस्ट ए की शुरुआत की, इंग्लैंड और न्यूजीलैंड में क्लब क्रिकेट खेला।
पक्कीरिस्वामी चंद्र शेखरन
पक्कीरिस्वामी चंद्र शेखरन को सन २००० में भारत सरकार ने विज्ञान एवं अभियांत्रिकी क्षेत्र में पद्म भूषण से सम्मानित किया था। ये कर्नाटक राज्य से हैं।
चक बाटागैर, रानीखेत तहसील
चक बाटागैर, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
इत्र
फूलों को एकत्र करके रसायन विधि से इत्र निकाला जाता है। इत्र या अतर मुख्य रूप से अरबी भाषा के शब्द औत्र से बना है। इस शब्द का अर्थ खुशबू है। सिंधु घाटी सभ्यता में भी इत्र बनाने के पात्र का साक्ष्य मिलता है। इत्र बनाने के लिए खुशबूदार पौधों की लकड़ियों और फूलों को तेल में डालकर आवसन विधि से इन्हे इत्र में परिवर्तित कर देते हैं। जैसा कि हम जानते हैं, कि इत्र हमारे देश में व्याप्त है यह हमारे देश में कई वर्ष से चला आ रहा है क्योकि अब हर जगह रासायनिक इत्र ( सेण्ट ) आदि फैल रहे हैं जिससे इत्र की माग खत्म हो चुकी है 5
व्हाइटहॉर्स, युकॉन
भूगोल
व्हाइट हॉर्स अलास्का राजमार्ग पर 1,425 किमी (ऐतिहासिक 918 मील पत्थर) पर स्थित है जिसके चारों तरफ़ तीन पर्वत हैं: ग्रे पर्वत पूर्व में, हैकेल पहाड़ी पूर्वोत्तर में और गोल्डेन हॉर्न पर्वत दक्षिण में। नदी उतार जिसके नाम पर शहर का नाम पड़ा था अब श्क्वाता झील के नीचे अदृष्य हो चुके हैं। क्षेत्रफल के लिहाज से व्हाइटहॉर्स कनाडा का उन्यासीवाँ सबसे बड़ा शहर है। शहर की सीमाएँ एक समकोण त्रिभुज के आकार की हैं।
होम रुल लीग
होम रूल लीग (Home Rule League (1873–1882), एक राजनैतिक दल था जिसने आयरलैण्ड में स्वशासन (होम रूल) के लिए आन्दोलन चलाया।
बालगंगाधर तिलक ने पुणे में 28 अप्रैल 1916 को बेलगांव ( पूना ) में होमरूल लीग की स्थापना की।
एलएचसी-एफ प्रयोग
एलएचसी-एफ अथवा लार्ज हैड्रॉन कोलाइडर-फॉरवर्ड (Large Hadron Collider forward), सर्न स्थित वृहद हेड्रॉन संघट्टक त्वरक पर स्थित सात संसूचकों में से एक है, यह एक विशिष्ट उद्देश्य प्रयोग है जिसका मुख्य कार्य खगोल कण (ब्रह्माण्ड किरणों) भौतिकी के क्षेत्र में है। यह प्रयोग "अग्र"दिशा में निर्मित कणों को संसूचित करने के लिए तैयार किया गया प्रयोग है जो लगभग् कीरण की दिशा में ही बनते हैं। अतः यह प्रयोग अन्योन्य क्रिया बिन्दु के दोनो ओर १४० मीटर दूर तक स्थापित किया गया है। इसकी यह आकृति इसके लिए पर्याप्त है की एक ओर सामान्य प्रयोजन प्रयोग को इसके साथ स्थपित किया जा सके। अतः यह प्रयोग, एटलस के साथ अन्योन्य क्रिया बिन्दु साझा करता है।
प्रयोजन
एलएचसी-एफ प्रयोग का मुख्य प्रयोजन संघट्टक द्वार जनित उदासीन पाई कणों (π0) की संख्या और ऊर्जा का मापन करना है। यह परा-उच्च ऊर्जा ब्रह्माण्ड किरणों को समझाने में सहायक हो सकता है।
पौड़ी विधानसभा निर्वाचन क्षेत्र, उत्तराखण्ड
पौड़ी विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। गढ़वाल जिले में स्थित यह निर्वाचन क्षेत्र अनुसूचित जाति के उम्मीदवारों के लिए आरक्षित है। 2012 में इस क्षेत्र में कुल 85,182 मतदाता थे।
विधायक
2012 के विधानसभा चुनाव में सुंदरलाल मंद्रवाल इस क्षेत्र के विधायक चुने गए।
!वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
कालक्रम
राव गुजरमल सिंह
राव गुजरमल सिंह (1739-1750) राव नंदराम सिंह के पुत्र थे तथा चंद्रवंशी अहीर शासक थे। राव गुजरमल के बड़े भाई राव बाल किशन 24 फरवरी 1739 को करनाल युद्ध में नादिर शाह के विरुद्ध लड़ते हुये वीरगति को प्राप्त हुए, उनके बाद राव गुजरमल राजा बने। राव बाल किशन की वीरता और बहादुरी को देखते हुए नादिर शाह ने राव राज घराना को "राव बहादुर" का खिताब नवाजा। राव गुजरमल के समय पर अहीर परिवार की शक्ति चरम सीमा पर थी। उनकी जागीर में रेवाड़ी, झज्जर, दादरी, हांसी, हिसार, कनौद, व नारनौल आदि प्रमुख नगर शामिल थे। गुरावडा व गोकुल गढ़ के किले इसी काल की देन है। गोकुल सिक्का मुद्रा का प्रचालन इसी काल में किया गया। अपने पिता के नाम स्तूप व जलाशय का भी निर्माण गुजरमल ने करवाया था। उन्होंने मेरठ के ब्रहनपुर व मोरना तथा रेवाड़ी में रामगढ़, जैतपुर व श्रीनगर गाँवों की स्थापना की थी।
फर्रूखनगर का बलोच राजा व हाथी सिंह का वंशज घसेरा का बहादुर सिंह दोनों राव गुजरमल के कातर शत्रु थे। बहादुर सिंह, भरतपुर के जाट राजा सूरजमल से अलग होकर स्वतंत्र शासन कर रहा था। तब राव गुजरमल ने सूरजमल के साथ मिलकर उसे मुँहतोड़ जवाब दिया। गुजरमल का बहादुर सिंह के ससुर नीमराना के टोडरमल से भी मैत्रीपूर्ण सम्बंध था। सन् 1750 मे, टोडरमल ने राव गुजरमल को बहादुर सिंह के कहने पर आमंत्रित किया ओर धोखे से उनका वध कर दिया।
काकविन नगरकृतागम
प्राचीन जावा और बाली के कावी भाषा में लिखा एक विख्यात काकविन काव्य।
अलिबाली गाँव, पिपरिया (लखीसराय)
अलिबाली पिपरिया, लखीसराय, बिहार स्थित एक गाँव है।
काकविन कुञ्जरकर्ण
प्राचीन जावा और बाली के कावी भाषा में लिखा एक विख्यात काकविन काव्य।
हाकैंडे हिचिलेमा
हाकैंडे हिचिलेमा (जन्म 4 जून 1962), अफ्रीकी देश ज़ाम्बिया के एक व्यवसायी और राजनीतिज्ञ हैं,और ज़ाम्बिया के निर्वाचित राष्ट्रपति हैं। 2006, 2008, 2011, 2015 और 2016 में पिछले पांच चुनाव लड़ने के बाद, उन्होंने 59% से अधिक मतों के साथ 2021 का राष्ट्रपति चुनाव जीता है। हिचिलेमा ने 2006 से यूनाइटेड पार्टी फॉर नेशनल डेवलपमेंट (राष्ट्रीय विकास के लिए संयुक्त दल) का नेतृत्व किया है।
चुनाव परिणाम
पेशे से कारोबारी 59 वर्षीय हाकैंडे हिचिलेमा छठी बार राष्ट्रपति चुनाव लड़ रहे थे और उन्हें 28 लाख मत मिले जबकि मौजूदा राष्ट्रपति इदगार लुंगु को 18 लाख मत मिले। हाकैंडे हिचिलेमा की जीत जाम्बिया के इतिहास की अब तक की सबसे बड़ी चुनावी जीत है। उन्होंने देश के कुल 50 लाख मतदाताओं के 50% से अधिक के मत प्राप्त किए जिसकी वजह से दूसरे चरण के राष्ट्रपति चुनाव की जरूरत नहीं रह गई।
थलमाड, सल्ट तहसील
थलमाड, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
बोराइड
बोराइड (Borides), बोरॉन के धातु यौगिकों को कहते हैं। ये कठोर पदार्थ हैं जिनकी क्रिस्टलीय संरचना धातु जैसी होती है। इनके रासायनिक सूत्र संयोजकता के नियमों से बद्ध नहीं होते। शुद्ध धातु की अपेक्षा बोराइड अधिक कठोर, तथा निष्क्रिय होते हैं। इनके गलनांक तथा विद्युत् प्रतिरोधकता धातु की अपेक्षा ऊँची होती है। बोराइड की रचना अनेक प्रकार की होती है। कुछ बोराइडों में धातु के परमाणुओं के विन्यास (arrangement) के मध्य में बोरॉन के परमाणु स्थान स्थान पर जड़े रहते हैं, कुछ में इसके प्रतिकूल रचना रहती है और अन्य बोराइडों की संरचना इन दोनों संरचनाओं का मध्यमान होती है।
अधिकतर बोराइड धातु और बोरॉन की पारस्परिक क्रिया के फलस्वरूप बनते हैं। कुछ बोरॉन ऑक्साइड और धातु के ऑक्साइड, अथवा लवण तथा किसी अपचायक पदार्थ के मिश्रण की क्रिया से भी बन सकते हैं। इन क्रियाओं के लिए १,००० डिग्री सेल्सियस से २,००० डिग्री सेल्सियस का ताप आवश्यक है। इस ताप के लिए विद्युत् भट्ठी ही उपयोगी होती है, जिसमें अक्रिय गैस का वातावरण रहना आवश्यक है, अन्यथा ऑक्साइड बनने का डर रहता है। कभी कभी अपचायक पदार्थ के स्थान पर फ्लोराइड प्रयोग करने पर सरलता से बोराइड बनता है। इन क्रियाओं के पश्चात् भट्ठी में चूर्ण के रूप में बोरॉन तत्व बच रहता है। इसे नाइट्रिक अम्ल द्वारा धुला लिया जाता है।
एक्स-किरण द्वारा परीक्षण से धातु के बोराइडों को हम कई श्रेणियों में विभाजित कर सकते हैं : (१) M2B श्रेणी, जिसमें धातु और बोरॉन के परमाणुओं का अनुपात २:१ होता है। ऐसे बोराइड टैटेलम, टंग्स्टन, मोलिब्डेनम, मैंगनीज़, लौह, कोबाल्ट और निकल के हैं।
(२) M3B2 श्रेणी, जिसमें धातु और बोरॉन का अनुपात ३:२ है। ऐस बोराइड मैग्नीशियम और बेरीलियम के हैं।
(३) MB श्रेणी, जिसमें धातु और बोरॉन के परमाणुओं का अनुपात १:१ है। इसके अंतर्गत मैंगनीज़, लौह, कोबाल्ट, मोलिब्डेिनम, टंग्स्टन, नियोबियम, टैंटेलम और क्रोमियम के बोराइड हैं।
(५) M2B2 श्रेणी, जिसमें धातु और बोरॉन के परमाणुओं का अनुपात १:२ है। इस श्रेणी में ऐल्यूमिनियम, मैग्नीशियम, वैनेडियम, नियोबियम, टैंटेलम, टाइटेनियम, ज़र्कोनियम, क्रोमियम और मोलिब्डेनम के बोराइड हैं।
(६) M2B5 श्रेणी, जिसमें धातु और बोरॉन के परमाणुओं का अनुपात २:५ है। इस श्रेणी में मोलिब्डेनम और टंग्स्टन के बोराइड हैं।
(८) MB12 श्रेणी, जिसके अंतर्गत यूरेनियम बोराइड है।
बोराइड बड़े उपयोगी पदार्थ हैं। कैल्सियम बोराइड इस्पात उद्योग में काम आता है। बोराइड की कठोरता का उपयोग खराद उपकरणों में बहुत होता है। मैग्नीशियम बोराइड, बोरॉन हाइड्राइड या बोरॉन के निर्माण में उपयोगी सिद्ध हुआ है। इसके अतिरिक्त बेरीलियम, ऐल्यूमिनियम, सीरियम, लौह, निकल तथा मैंगनीज़ बोराइड भी तनु अम्लों से क्रिया कर बोरॉन मुक्त करते हैं।
मोतीझरा
मोतीझरा (Enteric fever) तीव्र ज्वर है, जो कुछ सप्ताह तक बना रहता है तथा सालमोनिला टाइफोसा (Salmonella Typhosa) नामक जीवाणु द्वारा उत्पन्न होता है। रोग के प्रमुख लक्षणों में ज्वर, सिर पीड़ा, दुर्बलता, प्लहा की (Spleen megaly) तथा त्वचा पर दोनों का उड़ना है। मोती के झरने से साद्दश्य के कारण यह मोतझरा ज्वर कहलाया है। टाइफस ज्वर से चिकित्सकों ने मोतीझरा की पृथक पहचान और वर्गीकरण किया, क्योंकि दोनों रोगों में लक्षण तथा रोगहेतु पृथक हैं। अब इस वर्ग का सामूहिक नाम मोतझरा हैं, क्योंकि इस समूह में पृथक पृथक जवाणु होते है।
सालमोनिला टाइफोसा मनुष्य के शरीर में परीजीव है तथा रेग के मूत्र तथा मल में बाहर आता है। कभी कभी रोगमुक्त होने पर भी उस व्यक्ति में जीवाणु रहता है तथा उसके मूत्र तथा मुख्यत: मल द्वारा बराबर बाहर निकलता रहता है, जिससे ऐसे व्यक्ति रोग संचारण में बहुत खतरनाक होते हैं तथा ऐसे व्यक्ति रोगवाहक कहे जाते हैं। महामारी (epidemic) के निरोध में इस बात पर विशेष ध्यान देना चाहिए कि भोजन तथा पेय पदार्थ में जीवाणु संक्रमण न हो।
रोगी के मल, मूत्र, जूठे बरतन, ग्वालों के बरतन तथा रसोई में रोगवाहक न होने का परीक्षा, श् तथा नदी, तालाब, कूप और जल सभरन प्रणाली, जल भंडार में संचयन आदि पर नियंत्रण तथा संगदूषण से बचाव, शौचालय में मलमूत्र की समुचित निपटान तथा मलवाहन व्यवस्था, रोगनाशी औषधियों का प्रयोग, मक्खियों का नाश करना, तथा टी.ए.बी. का टीका लगाना आदि, इस रोग से बचने के प्रमुख साधन हैं। इस रोग का उद्धवन काल १०-१२ दिन है। रोगलक्षण भाँति भाँति के होते हैं, पर मुख्यात: सिर पीड़ा, भूख न लगना, सुस्ती, धीरे धीरे ज्वर बढ़ना, संनिपात आदि है। त्वचा पर मोत के समान दाने निकलना भी लक्षणों में है।
रोगलक्षण तथाश् रक्तपरीक्षा, मुख्यत: विडाल टेस्ट (Widal test) विशेष सीरम परीक्षा क्षरा रोग का निदान होता हैं। रोग का पुनरावर्तन भी प्राय: होता है। रोग में कई समस्याएँ भी उत्पन्न हो जात है, जेसे आँतों के ब्रण से रक्तस्राव, आँत के व्रण में छेद हो जाना तथा पेट की झिल्ली में शोथ हो जाना, निमोनया, मस्तिष्क प्रदाह आदि।
आधुनिक चिकित्सा में, उचित परिचर्या उचित मात्रा में तरल पोषक आहार, रोगलक्षणों की चितिकत्सा तथा रोग की विशेष ओषधि क्लोरोमाइसिटिन का प्रयोग है।
वर्णमाला (संगणन)
कम्प्यूटर विज्ञान, तर्कशास्त्र व गणित के क्षेत्रों में किसी औपचारिक भाषा के मान्य चिन्हों के कुल समुच्चय (सेट) को उस औपचारिक भाषा की वर्णमाला (alphabet) कहते हैं। उस औपचारिक भाषा के नियमों के अनुसार वर्णमाला के चिन्हों के अनुक्रम बनाकर उस भाषा के स्ट्रिंग बनाये जाते हैं। उदाहरण के लिये चरों (वेरियेबल) के नाम रखने के लिये सी (प्रोग्रामिंग भाषा) (C) की वर्णमाला इस प्रकार है: { a, b, c, ..., x, y, z, A, B, C, ..., X, Y, Z, 0, 1, 2, ..., 7, 8, 9, _ }। इन चिन्हों को नियमपूर्वक मिलाकर चरों के नाम रखे जा सकते है।
एस श्रीनिवासन
एस श्रीनिवासन  को सन २००० में भारत सरकार ने विज्ञान एवं अभियांत्रिकी क्षेत्र में पद्म भूषण से सम्मानित किया था। ये केरल राज्य से थे। १८ मई २०१४ को दिल का दौरा पड़ने से उनका निधन हो गया।
उपग्रह बस
एक उपग्रह बस किसी उपग्रह का वह मूल ढाँचा होता है जिसपर उपग्रह के विभिन्न प्रणालियाँ लगी रहती हैं और इसके जरिये एक दूसरे से जुड़ी रहती हैं। इसे स्पेसक्रॉफ्ट बस यानि अंतरिक्षयान बस भी कहा जाता है। यह बस किसी उपग्रह या अंतरिक्ष यान का मूल ढाँचा होता है जो उपग्रह के विभिन्न यंत्रों, प्रायोगिक प्रणालियों को वैज्ञानिक तरीकों से रखने और एक दूसरे से जोड़ने लिये एक मजबूत आधार उपलब्ध कराता है।
ये आम तौर पर भूसमकालिक कक्षा के उपग्रहों में उपयोग किया जाता है, और उनमें भी मुख्यत: संचार उपग्रहों में इनका अधिक इस्तेमाल होता है। निचली कक्षा के अंतरिक्ष यानों में भी इनका इस्तेमाल होता है।
बस आधारित ढाँचों पर आधारित उपग्रह विशिष्ट प्रणालियों के अनुरूप बनाने के लिये होते हैं।
उदाहरण
कुछ उपग्रह-बस के उदाहरण हैं।
संघटक
एक उपग्रह-बस में मुख्यत: निम्नलिखित संघटक होते हैं:
राणा वंश
राणा वंश नेपाल का एक क्षत्रिय शासक वंश है। सन् १८४६ से १९५१ तक नेपाल अधिराज्य में शाह वंश ने नाम मात्र के शासक बनाकर निरंकुश शासन जमाया था। सन् १९५१ सालके क्रान्तिसे राणा शासनका अन्त्य हो गया और फिरसे राजा त्रिभुवन शक्तिशाली बनगए। इस वंश को काजी बालनरसिंह कुँवर के पुत्र जंगबहादुर राणा ने स्थापित किया था। थापा वंशके माथवरसिंह थापाकी हत्या करने के पश्चात कोत पर्व और भण्डरखाल पर्व दोनो हत्याकांड के बाद कुँवर परिवार का उदय हुआ था। बाद में उन्होनें कुँवर से राणा नाम लिखना सुरु किया था।
पटियाली
पटियाली (Patiyali) भारत के उत्तर प्रदेश राज्य के कासगंज ज़िले में स्थित एक नगर है। यह गंगा नदी के किनारे स्थित है और इसी नाम की तहसील का मुख्यालय भी है।
विवरण
मान्यताओं के अनुसार यहाँ महाभारत काल में द्रुपद द्वारा क़िला और मंदिर निर्मित कराया गया था। पटियाली में अमीर ख़ुसरो का जन्म 1253 ई. में हुआ था। एटा के निकटतम जिला और बदाऊं, अलीगढ़, खैर, फर्रुखाबाद, मैनपुरी, फिरोजाबाद, महामाया नगर, कासगंज से घिरा हुआ है। पहले पटियाली क़स्बा एटा ज़िले में आता था, लेकिन अब यह क़स्बा कासगंज ज़िले के अंतर्गत आता है।
कर्म क्षेत्र पी॰जी॰ कालेज
कर्म क्षेत्र स्नातकोत्तर महाविद्यालय (के॰के॰पी॰जी॰ कॉलेज) उत्तर प्रदेश के इटावा में स्थित एक महाविद्यालय है जिसमें विज्ञान, कला, वाणिज्य संकायों में स्नातक और स्नातकोत्तर पाठ्यक्रमों की पढ़ाई होती है। यह कॉलेज छत्रपति शाहू जी महाराज विश्वविद्यालय (पूर्व में कानपुर विश्वविद्यालय) से संबद्ध है।
शाहपुर गाँव, सनहौला (भागलपुर)
शाहपुर सनहौला, भागलपुर, बिहार स्थित एक गाँव है।
एमिली वैन-कैंप
एमिली आइरीन वैन-कैंप (Emily Irene VanCamp) (जन्म: मई 12, 1986) कनाडाई अभिनेत्री हैं। यह टीवी और फिल्म दोनों में काम कर चुकी हैं और डब्ल्यू॰बी॰ चैनल की शृंखला एवरवुड में अपनी एमी एबट (2002-06) और एबीसी की ब्रदर्स एंड सिस्टर्स शृंखला में रेबेका हार्पर (2007-10) की भूमिकाओं के लिए जानी जाती हैं। यह वर्तमान समय में एबीसी ड्रामा रिवेंज में एमिली थॉर्न की भूमिका निभा रही हैं।
अनुप्रस्थ द्रव्यमान
अनुप्रस्थ द्रव्यमान कण भौतिकी में उपयोग की जाने वाली एक महत्त्वपूर्ण भौतिक राशी है जिस रूप में यह z दिशा के अनुदिश लोरेन्ट्स अभिवर्धन में निश्चर रहती है। प्राकृत विमा में
हैड्रोन संघट्ट भौतिक विज्ञानी अनुप्रस्थ द्रव्यमान की अलग परिभाषा का उपयोग करते हैं, किसी कण के द्वि-कण क्षय की स्थिति में: अतः इसी प्रकार, द्रव्यमान रहित क्षय कणों के लिए, जहाँ, अनुप्रस्थ ऊर्जा साधारण रूप से प्राप्त होती है और अनुप्रस्थ द्रव्यमान निम्न होगा
M_T का वितरण, मातृ कण के सत्य द्रव्यमान M_T \leq M पर अन्तिम बिन्दु रखता है। इसे टेवाट्रॉन में W का द्रव्यमान ज्ञात करने के लिए किया जाता था।
जय कन्हैया लाल की (2018 टीवी श्रृंखला)
जय कन्हैया लाल की एक हिंदी टेलीविजन कॉमेडी सोप ओपेरा है जिसका प्रीमियर 1 जनवरी 2018 से स्टार भारत पर हुआ था। शो कोलकाता, पश्चिम बंगाल में सेट है। यह लोकप्रिय बंगाली धारावाहिक भोज गोबिंदो का रीमेक है जो स्टार जलसा पर प्रसारित होता है। यह सीरीज 28 मई 2018 को ऑफ एयर हो गई थी। पूरी श्रृंखला डिज़्नी+ हॉटस्टार पर डिजिटल रूप से उपलब्ध है।
कहानी
यह शो तीन मुख्य पात्रों के इर्द-गिर्द घूमता है; जानकी नाथ चौधरी, डाली और कन्हैया। यह एक अमीर दादा जानकी नाथ चौधरी और उनकी बिगड़ैल पोती डाली की कहानी बताती है, जबकि विशाल वशिष्ठ कन्हैया के रूप में आए जो शो में बावर्ची का किरदार निभाते हैं। कहानी एक दादा और उनकी बिगड़ैल पोती डाली के बारे में है और कैसे एक रसोइए ने उनकी जिंदगी बदल दी। अंत में कन्हैया डाली से शादी कर लेता है।
बेगम कुदसिया ऐजाज़ रसूल
बेगम कुदसिया ऐजाज़ रसूल  को सन २००० में भारत सरकार ने समाज सेवा क्षेत्र में पद्म भूषण से सम्मानित किया था। ये उत्तर प्रदेश राज्य से हैं।
ग्रीष्मकालीन ओलंपिक में जिम्नास्टिक्स
एथेंस में 1896 ग्रीष्मकालीन ओलंपिक में आधुनिक ओलंपिक खेलों के जन्म के बाद से प्रत्येक ग्रीष्मकालीन ओलंपिक खेलों में जिमनास्टिक्स की घटनाओं का चुनाव हुआ। 32 वर्षों के लिए, केवल पुरुषों को प्रतिस्पर्धा करने की अनुमति थी। एम्स्टर्डम में 1928 ग्रीष्मकालीन ओलंपिक के शुरू होने से, महिलाओं को कलात्मक जिम्नास्टिक की घटनाओं में भी प्रतिस्पर्धा करने की अनुमति दी गई थी। लयबद्ध जिमनास्टिक की प्रतिस्पर्धाएं लॉस एंजिल्स में 1984 ग्रीष्मकालीन ओलंपिक में पेश की गईं, और सिडनी में 2000 ग्रीष्मकालीन ओलंपिक में ट्रम्पोलिन की प्रतिस्प्रधाओं को जोड़ा गया।
पदक तालिका
(1896–2016)
राष्ट्र
कलात्मक जिमनास्टिक में प्रतिस्पर्धा करने वाले राष्ट्र, और प्रत्येक ओलंपिक में लाए जाने वाले जिमनास्ट (पुरुष और महिला) की संख्या, नीचे दिखाए गए हैं।
पदक तालिका
(1984–2016)
(2000–2016)
स्वराज पार्टी
स्वराज पार्टी पराधीन भारत के स्वतंत्रता संग्राम के समय बना एक राजनैतिक दल था। इस दल की स्थापना 1 जनवरी, 1923 को देशबन्धु चित्तरंजन दास तथा मोतीलाल नेहरु ने की थी। यह दल भारतीयों के लिये अधिक स्व-शासन तथा राजनीतिक स्वतंत्रता की प्राप्ति के लिये कार्य कर रहा था। भारतीय भाषाओं में स्वराज का अर्थ है "अपना राज्य"।इस पैक्ट के तहत गांधी को "आल इण्डियन स्पिनर्स एसोशिएशन" की जिम्मेदारी दी गई।
स्थापना
जब ५ फरवरी सन् १९२२ को चौरी चौरा काण्ड हुआ और गांधीजी ने असहयोग आन्दोलन वापस ले लिया तो कुछ नेता गांधीजी के इस कदम से बहुत अप्रसन्न हुए। इन नेताओं का विचार था कि असहयोग आन्दोलन को वापस नहीं लिया जाना चाहिये था क्योंकि इस आन्दोलन को आश्चर्यचकित करने वाली सफलता मिल रही थी और कुछ दिनों में यह आन्दोलन अंग्रेजी राज की कमर तोड़ देता। इसके बाद दिसम्बर १९२२ में चित्तरंजन दास की अध्यक्षता में गया में कांग्रेस का अधिवेशन हुआ जिसमें विधान परिषद में प्रवेश न लेने का प्रस्ताव पारित हो गया। चित्तरंजन दास इस प्रस्ताव के विरोधी थे। उन्होने त्याग पत्र दे दिया।
जनवरी 1923 ई. में इलाहाबाद में चित्तरंजन दास, नरसिंह चिंतामन केलकर और मोतीलाल नेहरू बिट्ठलभाई पटेल ने 'कांग्रेस-खिलाफत स्वराज्य पार्टी' नाम के दल की स्थापना की जिसके अध्यक्ष चित्तरंजन दास बनाये गये और मोतीलाल उसके सचिव बनाये गये।
इस दल का प्रथम अधिवेशन मार्च १९२३ में इलाहबाद में हुआ, जिसमें इसका संविधान और कार्यक्रम निर्धारित हुआ। अपने उदेश्यों की प्राप्ति के लिए स्वराज दल ने निम्नलिखित कार्यक्रम निर्धारित किये-
इसके पहले के घटनाक्र में, असहयोग आन्दोलन प्रारम्भ होने से पूर्व कांग्रेस ने विधान परिषदों के चुनाव का बहिष्कार करने का निर्णय लिया था। असहयोग आन्दोलन की समाप्ति के बाद कांग्रेस के सामने फिर से यह प्रश्न खड़ा हो गया कि 1919 के एक्ट द्वारा घोषित विधान परिषद के चुनाव में भाग लिया जाए अथवा नहीं। चितरंजन दास, मोतीलाल नेहरू और विट्ठल भाई परिषदों के चुनाव में हिस्सा लेने के पक्ष में थे, वे इन सभाओं में प्रवेश कर असहयोग करने की बात करते थे। ये लोग 'परिवर्तनवादी' कहलाए। दूसरी ओर डॉक्टर राजेंद्र प्रसाद, राजगोपालाचारी, वल्लभभाई पटेल, डॉक्टर अंसारी, एन जी रंगा आयंगर, चक्रवर्ती आदि नेता परिषद के चुनाव का बहिष्कार करना चाहते थे और उन्होने परिषदों में प्रवेश करने की नीति का विरोध किया। ये लोग 'अपरिवर्तनवादी' कहलाये। दिसम्बर 1922 में चितरंजन दास की अध्यक्षता में गया में कांग्रेस का अधिवेशन हुआ। इस अधिवेशन में परिषद में प्रवेश न लेने का प्रस्ताव पारित हुआ जिसके कारण चितरंजन दास ने त्याग पत्र दे दिया। इसके बाद विधान परिषद में जाने के प्रस्ताव के समर्थकों ने 1 जनवरी 1923 में इलाहाबाद में अपने समर्थकों का अखिल भारतीय सम्मेलन बुलाया और एक नई राजनीतिक पार्टी 'स्वराज्य पार्टी' की स्थापना की। इसके अध्यक्ष चित्तरंजन दास और महासचिव मोतीलाल नेहरु थे। यह पार्टी 'कांग्रेस खिलाफ स्वराज्य पार्टी' कहलाई। स्वराज दल विधान परिषदों में भाग लेने में विश्वास करता था। इनका लक्ष्य व्यवस्थापिका सभाओं में प्रवेश करके सरकार की गलत नीतियों की आलोचना करना, उसके दोषों को उजागर करना था। उनकी योजना यह थी की विधान परिषद के कार्य में आंतरिक रुप से रुकावट डाली जाए।
परिवर्तनवादियों और स्वराजवादियों में बढ़ती हुई कटुता को दूर करने के लिए सितंबर 1923 में मौलाना अब्दुल कलाम आजाद की अध्यक्षता में दिल्ली में कांग्रेस का विशेष अधिवेशन बुलाया गया। इस अधिवेशन में स्वराज पार्टी को परिषदों का चुनाव लड़ने की अनुमति कांग्रेस ने दे दी। स्वराज पार्टी ने तय किया गया कि नई पार्टी कांग्रेस के अंदर ही चुनाव लड़ेगी। नवम्बर 1923 के चुनाव में स्वराज्य दल को केंद्रीय और प्रांतीय परिषदों के चुनाव में उल्लेखनीय सफलता प्राप्त हुई। उन्हें मध्य प्रांत और बंगाल में पूर्ण बहुमत मिल गया। सेंट्रल लेजिस्लेटिव असेंबली की 101 निर्वाचित सीटों में से 42 सीटों पर इनकी जीत हुई। बंगाल में यह सबसे बड़े दल के रूप में उभरे और मुंबई और उत्तर प्रदेश में भी इन्हें अच्छी सफलता मिली। मद्रास और पंजाब में जातिवाद और सांप्रदायिकता की लहर के कारण इन्हें कुछ खास सफलता प्राप्त नहीं हुई।
गांधी जी का स्वास्थ्य खराब होने के कारण उन्हें ६ वर्ष की सजा पूर्ण करने से पूर्व ही फरवरी 1924 में जेल से छोड़ दिया गया। महात्मा गांधी जी ने स्वराज जल के राजनीतिक कार्यक्रम का समर्थन किया और स्वराज वादियो ने उनके रचनात्मक कार्यों का। १९२५ में चित्तरंजन दास की असामयिक मृत्यु होने से स्वराज पार्टी को बहुत बड़ा झटका लगा। इसके बाद पार्टी मृतप्राय हो गयी।
पतन के प्रमुख कारण
देशबंधु चितरंजन दास की मृत्यु- 1925 ई. में चित्तरंजन दास की मृत्यु स्वराज दल के लिए बहुत बड़ा धक्का थी। इसके कारण स्वराज दल का संगठन कमजोर पड़ गया, विशेषकर बंगाल में इस दल की स्थिति अत्यन्त शिथिल पड़ गयी।
स्वराज दल में मतभेद- पंडित मोतीलाल नेहरु सरकार से असहयोग करनेवालों का नेतृत्व कर रहे थे। दूसरी ओर बम्बई के स्वराज दल के नेता सहयोग के पक्ष में आ गए थे। इस प्रकार स्वराज दल में मतभेद उभर आया।
1926 के निर्वाचन में प्रत्याशित सफलता न मिलना- 1926 ई. के निर्वाचन में स्वराजवादियों को वह सफलता प्राप्त नहीं हो सकी जो उन्होंने 1923 ई. के निर्वाचन में मिली थी. इससे पार्टी को बहुत बड़ा धक्का लगा।
हिन्दूवादी दल की स्थापना- पं. मदनमोहन मालवीय और लाला लाजपत राय की धारणा यह थी कि स्वराजवादियों की अड़ंगा नीति से हिन्दुओं को हानि होगी और मुसलमानों को लाभ। यह सोचकर उन्होंने कांग्रेस से हटकर एक नया दल बनाया। उनके इस निर्णय से कांग्रेस के साथ-साथ स्वराज दल को बड़ा झटका लगा।
कार्य एवं उपलब्धियाँ
स्वराज दल की प्रमुख सफलताएं निम्नलिखित थीं-
धीरे-धीरे स्वराजवादियों ने परिषद में सरकार को असहयोग की नीति छोड़कर सहयोग की नीति अपना ली। 1925 में चितरंजन दास की मृत्यु से स्वराज दल को बड़ा धक्का लगा। 1926 में कांग्रेस ने स्वराजवादियों को परिषद से बाहर आने का आदेश दिया क्योंकि सरकार उनके साथ सहयोग नहीं कर रही थी। 1926 के चुनाव में स्वराज पार्टी को आशा के अनुरूप सफलता नहीं मिली। केंद्र में से 40 सीटों पर और मद्रास में आधी सीटों पर सफलता मिली,   लेकिन बाकी प्रांतों विशेषकर उत्तर प्रदेश, मध्य प्रांत और पंजाब में इसे भारी हार का सामना करना पड़ा। मुस्लिम ताकतों का विधान मंडलों में प्रतिनिधित्व बढ़ गया। स्वराजी इस बार विधानमंडलों में भी राष्ट्रीय मोर्चा बनाने में असफल रहे। लेकिन इस बार भी कई मौकों पर स्थगन प्रस्ताव लाने में कामयाब हो गए।
स्वराज पार्टी के कार्य का प्रमुख उदाहरण है कि जब 1928 में सरकार द्वारा सार्वजनिक सुरक्षा बिल लाया गया, जिसके तहत किसी भी स्वाधीनता संग्राम समर्थक गैर-भारतीयों को वह देश में निकाल सकती थी, तब स्वराज पार्टी ने इसका विरोध किया और बिल पारित नहीं हो सका। जब बिल पुनः पेश करने की कोशिश की गई तो परिषद के अध्यक्ष विट्ठल भाई पटेल ने उसे पेश करने की अनुमति तक नहीं दी। उन्होंने इस विधेयक को 'भारतीय गुलामी विधेयक नंबर एक' की संज्ञा दी। लाहौर कांग्रेस अधिवेशन में पारित प्रस्ताव और सविनय अवज्ञा आंदोलन छिड़ने के कारण 1930 में स्वराज पार्टी ने विधानमंडल का दामन छोड़ दिया।